Βίντεο - ντοκουμέντο από τη δράση κακοποιών που τα τελευταία τρία χρόνια είχαν αφαιρέσει εκατοντάδες μοτοσυκλέτες στα νότια προάστια, μετέδωσε το δελτίο ειδήσεων του ΣΚΑΙ.

Στο βίντεο που θα παρακολουθήσετε, οι δύο κακοποιοί μπαίνουν σε υπόγειο χώρο στάθμευσης και πολύ γρήγορα κατευθύνονται σε μία μοτοσυκλέτα μεγάλου κυβισμού. Ο ένας από αυτούς επιχειρεί να σπάσει το τιμόνι αλλά δεν τα καταφέρνει. Στο σημείο φτάνει και ένας τρίτος συνεργός του. Τότε ένα άλλο μέλος της σπείρας καταφέρνει να ξεκλειδώσει την μοτοσυκλέτα. Δευτερόλεπτα μετά βγαίνουν από το υπόγειο πάρκινγκ έχοντας κλέψει την μοτοσυκλέτα.

Όπως εκτιμούν οι αστυνομικοί, οι κακοποιοί έχουν αφαιρέσει τουλάχιστον 200 μοτοσυκλέτες από τα νότια προάστια. Οι αστυνομικοί της ομάδας Ζ κατάφεραν να εντοπίσουν τα μέλη της σπείρας την περασμένη Παρασκευή μετά την κλοπή στον Βύρωνα. Οι αστυνομικοί συνέλαβαν έναν από αυτούς. Πρόκειται για έναν 26χρονο αρμενικής καταγωγής. Ένα άλλο μέλος της σπείρας που οδηγούσε και κλεμμένη μηχανή εμβόλισε τους μοτοσυκλετιστές και κατάφερε να εξαφανιστεί στα γύρω στενά.

Πλέον οι άνδρες της Ασφάλειας αναζητούν τα υπόλοιπα μέλη της σπείρας.

Δείτε το βίντεο: